《新营》
明代·张嗣纲

几年烽火暗尘惊，此日新开保障营。李父棠阴垂日永，潘郎莲幕肃风清。

喜看三害乡关去，再见单车渤海平。自此士民歌盛德，于今无复虎纵横。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。